  Виталий Пронин Элькунамы улӥсьёслэн лыдзы йылэ.Россиын кутэмын кунгож сьӧры кошкем адямиосмес берыктонъя программа, со борды итӥськиз Удмуртия но.Программалы луыса кылем арын элькунамы 153 мурт, туэ 94-эз вуиз ни. Ужъя но миграция политикая министр Надежда Губская верамъя, дор палъёсазы берытскыны мылкыд карисьёс пӧлысь тросэз - вылӥ квалификациен специалистъёс.- Оглом кылем арын Удмуртие улыны лыктӥз 9 сюрс 978 мурт,  - пусйиз Н. Губская. - Но кошкисьёс кӧнялы ке тросгес ик луизы - 10 сюрс 611 мурт. Кошкон мугзэс тросэз герӟало палэнэ дышетскыны пыременызы, уж шедьтэменызы, улон инты басьтэменызы но мукет.Элькунамы улӥсьёслэн лыдзы йылэ мукет кунъёслэн гражданъёссы лыктэмен но. Тросгес вуо Украинаысь, Армениысь, Азербайджанысь, Узбекистанысь. Таос пӧлысь данакез дорамы ужаны мылкыд каро. Кылем арын, кылсярысь, 1 сюрс 980 муртлы ужаны лэзись патент сётэмын. Со чотын элькун бюджетэ 12 миллион манет пыриз.Элина Кумачёва Туспуктӥз Э. Карипов Теги: лыдпусъёс  